《朝云墓十首次孙西庵先生韵 其二》
明代·何绛

此生多是厌羁离，欲语潸然便泪垂。触石晴云凝翠鬓，带风杨柳认娥眉。

鱼吹细浪摇歌扇，蝶恋馀香舞好枝。自别钱塘山水后，愁添益恨绕天涯。

作者简介：何绛，字不偕，号孟门，顺德人。明亡，乃自放废，徜徉罗浮、西樵山中。曾与陈恭尹渡铜鼓洋，访明遗臣，以图反清复明，无果而归。父殁后在家伺母，不复远出。其人论诗甚严，对陈恭尹、梁乐亭诗作有过赞许，但不喜屈大均诗，其诗作淡逸幽远，无悲怨壮愤意，著有《不去庐稿》。